**KÖRÖS-MAROS NEMZETI PARK IGAZGATÓSÁG**



**XXII. ŐSZIRÓZSA TERMÉSZETVÉDELMI**

**VETÉLKEDŐ**

**2025**

**Kedves Versenyzők!**

Szeretettel köszöntünk Benneteket az idei Őszirózsa Természetvédelmi Vetélkedő I. fordulójában, mely hagyománnyá vált verseny elnevezését a Dévaványa környéki, szikes puszták ősszel jellemző, védett növényéről, a réti őszirózsáról kapta.

Elsőként Ti is válasszatok egy frappáns, ötletes csapat nevet, melyért plusz pont is kapható. Az első forduló során az alábbi feladatlapot kell minél pontosabban kitöltenetek és közben utánajárni és olvasni sok mindennek.

Élvezetes és eredményes csapatmunkát kíván a Körös-Maros Nemzeti Park Igazgatóság Sterbetz István Túzokvédelmi Látogatóközpontja!

Visszaküldendő: [rehely@kmnp.hu](mailto:rehely@kmnp.hu) e-mail címre, vagy postai úton a Sterbetz István Túzokvédelmi Látogatóközpont, 5510 Dévaványa, Réhely címre.

**Beküldési határidő: 2025. szeptember 24.**

**Regisztráció**

**Iskola neve, címe:**

**Kapcsolattartó pedagógus/felkészítő neve, elérhetősége:**

**Választott csapatnév:**

**Csapattagok neve, osztálya:**

**A feladatlapon végighaladva, a különböző feladattípusok megoldásával végső eredményként egy dátumot kaptok éééé.hh.nn. (pl.2015.06.29.) formátumban. Fejtsétek meg mi ez a dátum, majd a feladatlap végén írjatok róla bővebben, max. 10-15 mondatot!**

**1.) Írjátok a nemzeti parkok mellé a sorszámukat, hogy melyik hányadikként alakult meg.** **Jegyezzétek fel a Hortobágyi Nemzeti Park sorszámát, ez lesz a dátumotok első tagja.** (Elérhető maximális pontszám: 10 pont)

\_\_\_\_ Körös-Maros Nemzeti Park

\_\_\_\_ Kiskunsági Nemzeti Park

\_\_\_\_ Duna-Ipoly Nemzeti Park

\_\_\_\_ Duna-Dráva Nemzeti Park

\_\_\_\_ Hortobágyi Nemzeti Park

\_\_\_\_ Aggteleki Nemzeti Park

\_\_\_\_ Bükki Nemzeti Park

\_\_\_\_ Őrségi Nemzeti Park

\_\_\_\_ Fertő-Hanság Nemzeti Park

\_\_\_\_ Balaton-felvidéki Nemzeti Park

**2.) Írjátok be a nemzeti parkok rubrikájába a hozzájuk köthető fogalmak sorszámait! Figyelem! Lehet, hogy egy fogalom több helyre is illik. Számoljátok meg, hány darab számot írtatok a Körös-Maros Nemzeti Parkhoz, ez a szám a dátumotok következő tagja.** (Elérhető maximális pontszám: 46 pont)

**1.** Őriszentpéter **16.** magyar szürke szarvasmarha

**2.** Csopak **17.** Przewalski-vadló

**3.** Hortobágy **18.** Kis-Balaton

**4.** Eger **19.** barlangok

**5.** Jósvafő **20.** Dr. Sterbetz István

**6.** Budapest **21.** Fertő-tó

**7.** Pécs **22.** Körösök

**8.** Szarvas **23.** Fátyol-vízesés

**9.** Kecskemét **24.** homokbuckák

**10.** Sarród **25.** címerében havasi cincér

**11.** túzok **26.** cikta juh

**12.** síkság **27.** legnagyobb kiterjedésű nemzeti park

**13.** szikesek **28.** legkisebb kiterjedésű nemzeti park

**14.** volgamenti hérics **29.** területének 63%-a erdő

**15.** bókoló zsálya **30.** sok felszíni karsztjelenség

**3.) Húzzátok alá azokat a fajokat, fogalmakat, amik jellemzőek a Körös-Maros Nemzeti Park különböző részterületeire! Ennek a feladatnak a második kérdésénél aláhózott helyes válaszok száma a dátumotok következő tagja.** (Elérhető maximális pontszám: 6 pont)

1. Kardoskúti Fehértó részterület

Mely faj nyújt különleges látványt októberben a Fehér-tóra való alkonyi behúzáskor?

*daru, nyári lúd, tőkés réce*

2. Dévaványai-Ecsegi puszták részterület

Mely sasok fészkelnek a területen?

*fekete sas, parlagi sas, rétisas*

3. Maros–ártér részterület

Mi igaz a Maros folyóra? A Tisza mellékfolyói közül a….

*legnagyobb vízhozamú, legkisebb esésű, legnagyobb vízgyűjtő területű*

4. Kis–Sárrét részterület

A Bihari Madárvártánál található tanösvény milyen nevet visel?

*Réhelyi tanösvény, Sző–réti tanösvény, Ugrai–réti tanösvény*

5. Csorvási löszgyep részterület

Miről híres az itt megtalálható volgamenti hérics?

*első lágyszárúként nyilvánították védetté, csak itt található meg, gyakori faj*

**4.) A Körös-Maros Nemzeti Park Igazgatóság Dévaványai Tájegységén található a Sterbetz István Túzokvédelmi Látogatóközpont. Fejtsétek meg a keresztrejtvény segítségével, hogy melyik hónapban nyit a látogatóközpont - ahányadik ez a hónap az évben, az lesz dátumotok következő tagja- és írjatok néhány sor jellemzést a látogatóközpontról.** (Elérhető maximális pontszám: 12 pont)

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. |  |  |  |  |  |  |  |  |  |  |  |  |  |  |  |  |  |
| 2. |  |  |  |  |  |  |  |  |  |  |  |  |  |  |  |  |  |
| 3. |  |  |  |  |  |  |  |  |  |  |  |  |  |  |  |  |  |
| 4. |  |  |  |  |  |  |  |  |  |  |  |  |  |  |  |  |  |
| 5. |  |  |  |  |  |  |  |  |  |  |  |  |  |  |  |  |  |
| 6. |  |  |  |  |  |  |  |  |  |  |  |  |  |  |  |  |  |
| 7. |  |  |  |  |  |  |  |  |  |  |  |  |  |  |  |  |  |

1. A hosszan tartó csapadékhiány, szárazság megnevezése.

2. A sárrétet járó halászok, csíkászok, rákászok, vadászok, solymászok, békászok, méhészek és piócaszedő emberek összefoglaló neve, akik a természet gyümölcseit hasznosították.

3. Az a hagyományos állattartási mód, ahol az állatokat egész évben a legelőn tartják, és természetes módon szereznek táplálékot és vizet, kevés emberi beavatkozás mellett.

4. Igen meleg szélcsendes, nyári nappalokon észlelhető légköri fénytörési jelenség, mely a nagyobb távoli tereptárgyak képét a levegőbe felemelve (megfordítva) mutatja.

5. Természetvédelmi szempontból optimális, állatokkal történő gyepkezelési módszer.

6. A Körösök sekély, meleg morotváiban megtalálható védett halfaj.

7. A pusztából kiemelkedő, régi víznyerő szerkezet.

**5.) Villámkérdések! Válaszoljátok a rövid kérdéseket 1-2 szavas válaszokkal. A negyedik kérdésre adott válaszotok a dátum következő tagja.** (Elérhető maximális pontszám: 10 pont)

1. Hol található a Körös-Maros Nemzeti Park Igazgatóság központja?

2. A Körös-Maros Nemzeti Park területén hány fokozottan védett növényfaj fordul elő?

3. Melyik növényhez kötődik a nagy szikibagoly?

4. Az elmúlt tíz évben hány rózsás flamingó észlelés volt a Körös-Maros Nemzeti Park területén?

5. Hány forint a volgamenti hérics természetvédelmi értéke?

6. Melyik a Körös-Maros Nemzeti Park legnagyobb részterülete?

7. Melyik az az aszatfaj, amely kiemelt értéket képvisel a Körös-Maros NP területén?

8. Hány forint a bókoló zsálya természetvédelmi értéke?

9. Melyik évben nyilvánították védetté a túzokot?

10. Hány részterülete van a Körös-Maros Nemzeti Parknak?

**6.) Karikázzátok be a megfelelő választ! Amennyiben a 2. kérdést helyesen megválaszoljátok, megkapjátok a dátum következő tagját.** (Elérhető maximális pontszám: 14 pont)

1. Hogy hívjuk a túzok jellegzetes násztáncát?

1. dürgés

2. berregés

X. puffogás

2. Hány alfaja él a túzoknak Magyarországon?

1. 5

2. 1

X. 2

3. Hány hektár a Körös-Maros Nemzeti Park területe?

1. 62 512 hektár

2. 53 164 hektár

X. 51 125 hektár

4. Milyen élőhelyek jellemzők a Dévaványai-Ecsegi pusztákra?

1. löszös élőhelyek

2. szikes élőhelyek

X. mindkettő

5. Hány csillagból áll a Nagygöncöl csillagkép?

1. 9

2. 8

X. 7

6. Melyik hónapban figyelhető meg a legtöbb csillaghullás?

1. június

2. augusztus

X. november

7. Hány fok volt az eddig mért leghidegebb hőmérséklet hazánkban?

1. -40,3 °C

2. -35 °C

X. -36 °C

8. Vladimir Köppen, orosz-német klimatológus osztályozása szerint hány fő éghajlati övezet van?

1. 5

2. 6

X. 4

9. Mely őshonos háziállatokkal foglalkozik a Körös-Maros Nemzeti Park Igazgatóság génmegőrzési programja?

1. magyar szürke szarvasmarha, magyar házi bivaly, cigája, magyar racka, mudi

2. magyar szürke szarvasmarha, magyar házi bivaly, cikta, magyar racka, puli

X. magyar tarka szarvasmarha, magyar házi bivaly, hucul, magyar racka, mudi

10. Mi a tiszavirág?

1. egy kérészfaj

2. egy növényfaj

X. egy éghajlati jelenség

11. Mikor van a Vizes Élőhelyek Világnapja?

1. június 15.

2. február 2.

X. március 22.

12. Mi volt hazánk első védett területe?

1. Debreceni Nagyerdő

2. Tihanyi-félsziget

X. Aggteleki-karszt

13. Milyen táplálkozási formát képvisel a túzok?

1. növényevő

2. ragadozó

X. mindenevő

13 + 1. Melyik évben kezdte meg működését a dévaványai Túzokvédelmi Állomás?

1. 1997

2. 1978

X. 1975

**7.) IGAZ, vagy HAMIS? Karikázd be a megfelelő állítást! A negyedik állítás rejti a dátum következő tagját.** (Elérhető maximális pontszám: 8 pont)

1. Az Alföld legjellemzőbb talajtípusa a barna erdőtalaj. IGAZ/HAMIS

2. A túzok természetvédelmi értéke 250.000 forint. IGAZ/HAMIS

3. A Biológiai Sokféleség Világnapja minden évben május 22-én van. IGAZ/HAMIS

4. Az Ikrek csillagkép 2 fő csillagból áll. IGAZ/HAMIS

5. A Kardoskúti Fehértó részterület kiemelkedő élőhely a madarak számára. IGAZ/HAMIS

6. A Körösvölgyi Állatparkban a Kárpát-medencében egykor és ma honos állatfajokat találhatjuk meg. IGAZ/HAMIS

7. Magyarország legnagyobb halastórendszere a Biharugrai- és Begécsi-halastavak. IGAZ/HAMIS

8. A túzok szívesen költ szántóföldi kultúrában, főleg lucernában. IGAZ/HAMIS

**8.) Fejtsétek meg a keresztrejtvényt! A megoldás kiadja az utolsó hiányzó számot a pontos dátumhoz.** (Elérhető maximális pontszám: 5 pont)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. |  |  |  |  |  |  |  |  |  |  |  |  |  |  |  |  |
| 2. |  |  |  |  |  |  |  |  |  |  |  |  |  |  |  |  |
| 3. |  |  |  |  |  |  |  |  |  |  |  |  |  |  |  |  |
| 4. |  |  |  |  |  |  |  |  |  |  |  |  |  |  |  |  |
| 5. |  |  |  |  |  |  |  |  |  |  |  |  |  |  |  |  |

1. A Dévaványai-Ecsegi pusztákon található gulyakutak egy ritka páfrányfaja, ami egyébként jellemzően a hűvös, párás, hegyvidéki termőhelyek növénye.

2. Ritka, nagyon értékes pusztai költő madárfaj, ami a hajnali és esti órákban aktív. Teste kicsi, feje és szemei nagyok.

3. Az egyetlen hazánkban költő vadlúd.

4. A Körös-Maros Nemzeti Park szikes pusztáinak jellegzetes két, késő nyári-őszi vadvirágának színe.

5. Nagytestű, vízhez kötődő, éjjel aktív, fokozottan védett emlősfaj.

**8+1.)**

**Ha ügyesen dolgoztatok, megkaptátok a pontos dátumot. Írjatok pár mondatot arról, hogy miért fontos ez az időpont és hogyan kapcsolódik a Körös-Maros Nemzeti Parkhoz, illetve annak Dévaványai-Ecsegi puszták részterületéhez!** (Elérhető maximális pontszám: 12 pont)

Kapott évszám: \_\_ \_\_ \_\_ \_\_.\_\_ \_\_. \_\_ \_\_.